**У С Т А В**

**НА  НАРОДНО ЧИТАЛИЩЕ  “СТЕФАН КАРАДЖА 2018”**

**град РУСЕ**

**Глава първа**

**ОБЩИ  ПОЛОЖЕНИЯ**

Чл. 1. Народно читалище „СТЕФАН КАРАДЖА 2018” – гр. РУСЕ е традиционно, самоуправляващо се българско културно – просветно сдружение, изпълняващо и държавни културно – просветни задачи. То няма политическа насоченост и в дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Чл. 2. Народно читалище „СТЕФАН КАРАДЖА 2018” – гр. РУСЕ се учредява съгласно Закона за народните читалища.

Чл. 3. Читалището е самостоятелна институция, която работи във взаимодействие с училища, културни институти, обществени организации и с други такива, извършващи културно – просветна или образователна дейност.

Чл. 4. Читалището поддържа отношения на сътрудничество и координация с държавните органи и организации, на които законите възлагат определени задължения в областта на просветата и културата.

Чл. 5. Читалището е юридическо лице с нестопанска цел, действащо на основание на Закона за народните читалища, с наименование: Народно читалище„СТЕФАН КАРАДЖА 2018” – гр. РУСЕ, със седалище и адрес на управление – град Русе, ул.”Шести септември” № 86. Наименованието се изписва на латиница по следният начин NARODNO CHITALISTE “ STEFAN KARADJA 2018”

Чл. 6. Читалището може да открива клонове където има необходимост от неговата работа, след съгласуване с общината.

Чл. 7. Читалището може да се сдружава с други читалища за постигане на своите цели, за защита на своите интереси и представителството му пред държавните и обществени органи, за разработване на насоките за развитието му, за провеждане на съвместни дейности и инициативи.

**Глава втора**

**ЦЕЛИ**

Чл. 8. Целите на читалището са да се задоволяват потребностите на гражданите, свързани с:

1. развитие и обогатяване на културния живот, социалната и образователната дейност в РБългария;

2. запазване на обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. създаване на условия за развитието и изявата на творческите способности на младото поколение;

6. възпитаване в дух на родолюбие, общочовешка нравственост;

7. осигуряване на достъп до информация.

**Глава трета**

**ДЕЙНОСТИ**

Чл. 9. За постигане на целите по чл. 8 читалището извършва следните основни дейности:

1. урежда и поддържа библиотеки, читални, фото-, фоно-, филмо- и видеотеки, както и създаване и поддържане на електронни информационни мрежи;

2. развива и подпомага любителското художествено творчество;

3. организира школи, кръжоци, курсове, клубове, кино- и видеопоказ, празненства, концерти, изложби, чествания и младежки дейности;

4. събира и разпространява знания за родния край;

5. създава и съхранява музейни колекции съгласно Закона за културното наследство;

6. предоставя компютърни и интернет услуги;

7. развива самостоятелно или в сътрудничество с други организации спомагателна стопанска дейност, в съответствие с действащото законодателство, като използва приходите от нея за постигане на определените от устава цели, и при това не разпределя печалба;

8. осъществява социални дейности и услуги, подпомагащи лица и семейства, както и такива, свързани с отглеждането, възпитанието, обучението и уплътняването на свободното време на деца и млади хора;

9. осъществява обучения на деца, младежи и лица в трудоспособна възраст, професионална квалификация и преквалификация, консултантска дейност;

10. развива културен, семинарен и др. туризъм в страната и чужбина;

11. извършва консултантска, преводаческа, издателска и информационна дейност;

12. извършва и допълнителни дейности, които не са забранени от закона, подпомагащи изпълнението на основните функции.

Чл. 10. /1/ Читалището може да развива и допълнителна стопанска дейност, свързана с предмета на основната му дейност, в съответствие с действащото законодателство, като използва приходите от нея за постигане на определените в устава му цели и при това не разпределя печалба.

/2/ Извършването на дейностите по ал. 1 се подчинява на условията и реда, определени със законите, които ги регулират.

**Глава четвърта**

**ЧЛЕНСТВО**

Чл. 11. Член на читалището може да бъде всеки дееспособен български гражданин, който приема Устава, спазва решенията на ръководните органи и редовно (ежегодно) плаща членския си внос.

Чл. 12. Членовете на читалището са: индивидуални, колективни и почетни.

/1/ Индивидуалните членове са български граждани. Те биват  действителни и спомагателни:

1. действителните членове са лица, навършили 18 години, които участват в дейността на читалището, редовно (ежегодно) плащат членския си внос и имат право да избират и да бъдат избирани;
2. спомагателните членове са лица от 14 до 18 години, които нямат право да избират и да бъдат избирани в органите на читалището, и имат право на съвещателен глас;

/2/ Колективните членове съдействат за осъществяването на целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат:

1. професионални организации;
2. стопански организации;
3. търговски дружества;
4. сдружения и кооперации;
5. културно-просветни и любителски клубове  и творчески колективи;
6. други юридически лица с нестопанска цел.

/3/ Почетни членове на читалището могат да бъдат български и чужди граждани с изключителни заслуги към читалището.

Чл. 13. /1/ Членуването в читалището е доброволно.

/2/ Кандидатът подава писмена молба до настоятелството, в която декларира, че е запознат с Устава и го приема, и че е съгласен с определения от общото събрание членски внос за съответната календарна година. Молбата на кандидатите- спомагателни членове, следва да бъде подадена с декларирано съгласие от страна на родителя или законния представител на непълнолетния кандидат. Кандидатите – юридически лица представят освен молба и преписи от документите си за регистрация, и от решението на управителните си органи за членство в читалището.

Чл. 14. Всеки член има право:

1. да бъде информиран за дейността на читалището;

2. да се ползува от имуществото му и от резултатите от дейността му.

Чл. 15. Всеки член на читалището е длъжен:

1. да спазва устава на читалището;

2. да плаща редовно определения членски внос;

3. да участва в дейността на читалището, като полага лични усилия и извършва лични действия, с които да допринася за постигане на целите на читалището.

4. да пази и обогатява читалищното имущество;

5. да работи за увеличаване и издигане на обществения авторитет на читалището.

Чл. 16. Членските права и задължения на индивидуалните членове са непрехвърлими и не преминават върху други лица.

Чл. 17. Прекратяването на членството се извършва чрез:

/1/ Изключване на съответния член на читалището от общото събрание по предложение на настоятелството, за:

1. системни нарушения на устава на читалището и злоупотреба с името и традициите на Народното Читалище;

2. за поведение, уронващо доброто име на читалището;

/2/ отпадане при незаплащане  на определения с решение на общото събрание членски внос за период от 1 (една) календарна година.

/3/ По писмена молба на съответния член на читалището, адресирана до настоятелството.

/4/ Поради смърт на съответния член на читалището или поставянето му под пълно запрещение.

/5/ С прекратяването на юридическото лице при колективните членове.

Чл. 18. Читалището води  книга- регистър на читалищните членове.

**Глава пета**

**ОРГАНИ НА ЧИТАЛИЩЕТО**

Чл. 19. Органи на читалището са: Общото събрание, Настоятелството и Проверителната комисия.

Чл. 20. /1/ Върховен орган на читалището е Общото събрание.

/2/ Общото събрание на читалището се състои от всички членове на НАРОДНО ЧИТАЛИЩЕ „СТЕФАН КАРАДЖА 2018” – гр. РУСЕ, имащи право на глас.

/3/ Право на глас имат всички членове, платили дължимия членски внос за текущата година до 30 септември, вземащи участие в дейността на читалището.

Чл. 21. /1/ Общото събрание има следните правомощия:

1. изменя и допълва устава;
2. избира и освобождава членовете на Настоятелството, Проверителната комисия и Председателя, и определя броя на членовете им;
3. приема вътрешните актове, необходими за организацията на дейността на читалището;
4. изключва членове на читалището, по предложение на настоятелството, на основание чл. 17, ал.1 и от настоящия Устав;
5. определя основните насоки за дейността на читалището
6. .взема решения за членуване или за прекратяване на членство на читалището в читалищно сдружение или други организации
7. .приема бюджета на читалището;
8. приема годишния отчет до 30 март на следващата година и одобрява решенията на настоятелството за периода;
9. определя размера на членския внос за всяка календарна година;
10. отменя решения на органи на читалището, които противоречат на закона, устава или други вътрешни актове, регламентиращи дейността на читалището;
11. .взема решения за откриване на клонове на читалището след съгласуване с общината;
12. . взема решение за прекратяване на читалището;

/2/ Решенията на общото събрание са задължителни за другите органи на читалището.

/3/ Решенията по чл. 21, ал. 1, т. 1, 4, 10, 11, и 12  се вземат с мнозинство най – малко две трети от всички членове. Останалите решения се вземат с мнозинство повече от половината от присъстващите членове.

Чл. 22. /1/ Редовното общо събрание на читалището се свиква най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

/2/ Поканата за събранието трябва да съдържа дневния ред, датата, часа и мястото на провеждането му, и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места, трябва да бъде залепена поканата за събранието.

/3/ Общото събрание е законно, ако присъстват най-малко от половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

Чл. 23. /1/ Изпълнителен орган на читалището е Настоятелството, което се състои най-малко от трима членове, избрани за срок до 3 години. Същите да нямат роднински връзки по права и съребрена линия до четвърта степен.

/2/ Настоятелството има следните компетенции:

1. свиква общото събрание;
2. осигурява изпълнението на решенията на общото събрание;
3. подготвя и внася в общото събрание проект за бюджет на читалището и утвърждава щата му;
4. подготвя и внася в общото събрание отчет за дейността на читалището;
5. назначава секретаря на читалището и утвърждава длъжностната му характеристика;
6. изготвя годишния отчет за приходите и разходите, който се приема от общото събрание;
7. разпорежда се с имуществото на читалището;
8. определя реда и организира извършването на дейността на читалището;
9. разглежда постъпилите молби за нови членове на читалището и взема решение за тяхното приемане. Разглеждането се извършва в срок от 30 дни от деклариране на молбата и не по- късно от десет дни преди провеждането на годишното общо събрание на читалището;
10. излиза с предложение пред общото събрание за изключване на член на читалището при условията на чл. 17, ал. 1 от настоящия устав;
11. взема решения за сключване на договори с ръководители, корепетитори и други лица, необходими за осъществяване на читалищната дейност;
12. определя и утвърждава размера на месечните хонорари и взема решения за награждаване на ръководители и самодейци;
13. взема решения и утвърждава договори за наем на помещения в сградата на читалището;

14. взема решения по всички въпроси, които по закон или съгласно устава не спадат в правата на друг орган.

/3/ Настоятелството провежда редовни заседания най-малко веднъж на три месеца

/4/ Заседанието е редовно, ако присъстват повече от половината от членовете на настоятелството.

/5/ Настоятелството взема решенията си с мнозинство повече от половината от членовете си.

Чл. 24. /1/ Председателят на читалището е член на настоятелството и се избира от общото събрание за срок до 3 години.

/2/ Задължения на председателя:

1. организира дейността на читалището съобразно закона, устава и решенията на общото събрание;
2. представлява читалището;
3. свиква и ръководи заседанията на настоятелството и председателства общото събрание;
4. ежегодно докладва пред общото събрание за отпаднали членове на читалището при условията на чл. 17, ал. 2.
5. отчита дейността си пред настоятелството;
6. сключва и прекратява трудовите договори със служителите, съобразно бюджета на читалището и въз основа решение на настоятелството;
7. представя на кмета на общината ежегодно в срок до 10 ноември предложения за своята дейност през следващата година, въз основа на които общинският съвет приема годишна програма за развитие на читалищната дейност в общината, за изпълнението на която читалището сключва финансово обезпечени договори с кмета на общината.
8. представя пред кмета на общината и общинския съвет ежегодно до 31 март доклад за осъществените читалищни дейности в изпълнение на годишната програма за развитие на читалищната дейност в общината, приета от общинския съвет, и за изразходваните от бюджета средства през предходната година.

Чл. 25. /1/ Секретарят на читалището се назначава от Настоятелството. Той не може да бъде в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/ съпруга на Председателя на читалището.

/2/ Секретарят:

1. организира изпълнението на решенията на настоятелството, включително решенията за изпълнението на бюджета;
2. преди всяко отчетно събрание уведомява настоятелството за отпаднали членове на читалището при условията на чл. 17, ал. 2.
3. организира текущата основна и допълнителна дейност;
4. отговаря за работата на щатния  и хонорувания персонал;
5. представлява читалището заедно и поотделно с председателя.

Чл. 26. /1/ Проверителната комисия се състои от трима членове, избрани за срок до 3 години.

/2/ Членове на проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/ При констатирани нарушения Проверителната комисия  уведомява общото събрание на читалището, а при данни за извършено престъпление – и органите на прокуратурата.

/5/ Председателят на Проверителната комисия се избира от Общото събрание.

Чл. 26. Не могат да бъдат избирани за членове на Настоятелството и на Проверителната комисия, и за секретари, лица, които са осъждани на лишаване от свобода за умишлени престъпления от общ характер.

Чл. 27. Членовете на Настоятелството, включително Председателя и Секретаря, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**Глава  шеста**

**ИМУЩЕСТВО И ФИНАНСИРАНЕ**

Чл. 28. Собствена материална база, дарена на читалището или придобита със средства от собствена дейност, и от други вещни права, вземания, ценни книжа, и други права и задължения, регламентирани от закона.

Чл. 29. Читалището набира средства от следните източници:

1. членски внос;
2. културно – просветна и информационна дейност;
3. субсидии от държавния и общинския бюджети;
4. наеми от движимо и недвижимо имущество;
5. приходи от стопанска дейност, предвидена в настоящия устав;
6. дарения, спонсорства и завещания;
7. други приходи.

Чл. 30. /1/. Читалището може да отчуждава недвижими вещи и да учредява ипотека върху тях.

/2/ Движими вещи могат да бъдат отчуждавани, залагани, бракувани или заменени с по – доброкачествени, само по решение на настоятелството.

Чл. 31. Читалището няма право да предоставя собствено или ползвано от него имущество, възмездно или безвъзмездно:

1. за хазартни игри и нощни заведение;

2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;

3. за постоянно ползване от политически партии и организации;

4. на председателя, секретаря, членовете на настоятелството и проверителната комисия, включително и на членовете на техните семейства;

5. за дейности, противоречащи на добрите нрави, национално самосъзнание и традиции.

Чл. 32. Недвижимото и движимото имущество, собственост на читалището, както и приходите от него, не подлежат на принудително изпълнение, освен за вземания, произтичащи от трудови правоотношения.

Чл. 33. Читалището няма да извършва стопанска дейност, която не е свързана с предмета на основните дейности, предвидени в настоящия Устав, и ще ползува приходите от нея само за постигане целите на читалището.

Чл. 34. Читалището не разпределя печалба.

**Глава седма**

**ПРЕКРАТЯВАНЕ**

Чл. 35. /1/ Читалището може да бъде прекратено по решение на Общото събрание, вписано в регистъра на юридическите лица с нестопанска цел. То може да бъде прекратено с ликвидация или по решение на окръжния съд, ако:

1. дейността му противоречи на закона, устава и добрите нрави;
2. имуществото му не се използва според целите и предмета на неговата дейност;
3. е налице трайна невъзможност читалището да действа или не развива дейност за период две години, за което министърът на културата изпраща сигнал до прокурора;
4. не е учредено по законния ред;

5.   е обявено в несъстоятелност.

/2/ Прекратяването на читалището по решение на окръжния съд може да бъде постановено по искане на прокурора, направено самостоятелно или след подаден сигнал от министъра на културата.

**Глава осма**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

Чл. 37. Читалището има кръгъл печат с надпис: Народно читалище „СТЕФАН КАРАДЖА 2018” – гр. РУСЕ в средата – образа на Стефан Караджа.

Чл. 38. Празник на читалището е 31 октомври – Деня на основаването на читалището.

Чл. 39. За всички неуредени в този устав положения се прилага Законът за народните читалища, обн. ДВ. бр. 89 от 22 октомври 1996 г. изм. ДВ.бр. 7 от 19 Януари 2018 г.

Настоящият устав бе приет на Учредителното събрание на НЧ „СТЕФАН КАРАДЖА 2018” – гр. РУСЕ на  31.10.2018 година.

ОТЧЕТ ЗА ДЕЙНОСТТА

НА НАРОДНО ЧИТАЛИЩЕ „СТЕФАН КАРАДЖА 2018 РУСЕ”

2019г.

 **1.-ва Точка проведени мероприятия**

01-05.01.2019г. Сурвакарски наричания

14.02.2019г. Тържествено зарязване на лозите в църквата „Свето Възнесение” и провеждане на народният празник „Трифон Зарезан”

<https://rousse.info/%D1%87%D0%BB%D0%B5%D0%BD%D0%BE%D0%B2%D0%B5-%D0%BD%D0%B0-%D0%BD%D0%B0%D1%80%D0%BE%D0%B4%D0%BD%D0%BE-%D1%87%D0%B8%D1%82%D0%B0%D0%BB%D0%B8%D1%89%D0%B5-%D1%81%D1%82%D0%B5%D1%84%D0%B0%D0%BD-%D0%BA%D0%B0/>

20.02.2019г. Изложба на репродукции от руски художници свързани с освобождението на Русенския край съвместно с НД „Традиция” - Русе

03.03.2019г. Отбелязване на 141 години от освобождението на България.

20.04.2019г. Пресъздаване на обичая „Лазаруване” с деца на учредители на читалището и годишнина от Априлското възстание.

11.05.2019г. 179 години от рождението на патрона на читалището „Стефан Караджа”

02.06.2019г. Отбелязахме деня на Ботев и загиналите за свободата на меморяла на 5-ти Полк Съвместно със Съюза на Офицерите и сержантите от запаса и резерва

03.07.2019г. Казахстан, нашата представителка Димана Дончева спечели първо място на международният конкурс „Шаттък”, успяхме да осигурим финансиране чрез Фондация” Русе град на свободния дух” за пътуването на даровитото момиче.

 <https://utroruse.com/article/761003/>

30.07.2019г. Заeдно с НД „Традиция” - Русе общо градско честване на 151 години от гибелта на Стефан Караджа патрон на читалището уважено от представители на община Русе и Областна управа Русе

<https://www.briag.bg/rusenci-se-pokloniha-na-karadjata-snimki>

11.08.2019. Съвместен проект с Клуб на пенсионера номер 4 към Съюз на пенсионерите 2004г. за бита и носиите.

06.09.2019г. Денят на Съединението на България и кратък поход по пътя на Чевеноводската чета.

31.10.2019г. Годишно отчетно събрание и концерт по случай една година от основаване на читалището, което се проведе в Зала „Изкуство” на Регионална библиотека Любен Каравелов.

20-24.12.2019г. Коледарски напеви и наричания с участието на деца на членове на читалището.

***2-ра точка* финансово *състояние***

Събраните средства през годината са по три направления

* Членски внос
* Дарения- 1 брой на стойност 100лв. по банков път от Славина Ованес Чивиджан, дарението е целево за обслужване на банковата сметка
* Сумата получена по договора за Грант от Фондация „Русе -град на свободния дух”.-1115,39



|  |
| --- |
| C:\Users\ASUS\Desktop\Нова папка (4)\печат.jpeg **НАРОДНО ЧИТАЛИЩЕ „СТЕФАН КАРАДЖА 2018 РУСЕ”** ***e-mail: stefankaradja2018\_ruse@abv.bg 0889/69-85-05*** |

 **ПЛАН-ПРОЕКТ ЗА 2020г.**

**Плана е индикативен с оглед постоянно пристигащите покани за изяви и читалищни конкурси както и съвместната работа с местните институции.**

|  |  |
| --- | --- |
| **Януари** | ***1-5.*** *Сурвакарски наричания за здраве*6.Богоявление –Кадена вечеря |
| **Февруари** | ***14.*** Тържествено зарязване на лозите в църквата „Свето Възнесение” и провеждане на народният празник „Трифон Зарезан”***20.***- Освобождението на Русе- участие във възстановката по случаи 142 години от освобождението на Русе |
| **Март** | ***3.*** Отбелязване на Освобождението на България- мероприятие с изложба и музикални изпълнения на гайда8. Международен ден на жената-конкурс за картичка |
| **Април** | ***20.*** Включване в инициативите и възстановките свързани със Априлското въстание – изложба на книги документи и факсимилета свързани с въстанието. |
| **Май** | ***11.*** 180 години от рождението на Патрона на нашето читалище Стефан Караджа - български национален герой, моменти от живота му сказка от председателя на читалището.24. Включване в общоградското шествие по случаи деня на Българската писменост и култура |
| **Юни** | ***02.*** Деня на Ботев и загиналите за свободата изложба книги от и за Ботев.  |
| **Юли** | ***05.*** 152г.0т слизането на Хаджи Димитър и Стефан Караджа вземане участие в тържествата в село Новград.***30.*** 152г. от гибелта на Стефан Караджа общо градско честване организирано от читалището  |
| **Август** | Откриване изложба на лични предмети на членовете на читалището, свързани с бита на българина от средата до края на миналия век |
| **Септември** | Участие в Комитския събор в село Червена вода.По пътя на Червеноводската чета-изнесено мероприятие в покрайните на село Щръклево. |
| **Октомври** | 31.Празненство-концерт по случай годишнината от основаване на читалището |
| **Ноември** |  01.Ден на будителите- Излагане на книги от и за нашите Будители |
| **Декември** | 06.Никулден- на брега на Дунав18-24.Коледарите- наричания за здраве и берекет коледуване и изложба на коледарски костюми. |

**Настоятелство**

МАРТИН АНГЕЛОВ КАЛЕНДЖИЕВ-Председател

ГЕОРГИ РАЙКОВ ГЕОРГИЕВ

АНТОАНЕТА ИВАНОВА МОМЧИЛОВА

СТЕФАН БОЙЧЕВ ИГНАТОВ

ИЛИАН ИВАНОВ ЙОРДАНОВ

**ПРОВЕРИТЕЛНА КОМИСИЯ**

ИЛИЯ СИДЕРОВ ТОДОРОВ – Председател

ПАНАЙОТ ТИЦОВ ПАНАЙОТОВ

ГЕОРГИ ВАСИЛЕВ ГЕНОВ

Председател на Народно читалище

„Стефан Караджа 2018 Русе”

МАРТИН КАЛЕНДЖИЕВ